1. Edastasime **02.02.2023** Keskkonnaametile kooskõlastamiseks Otepää vallas Kibena ja Meegaste külas Oti, Veska-Matsi, Mäe-Järve, Aakre metskond 322, Murumetsa katastriüksuste[[1]](#footnote-1) osas koostatud Murumetsa metsakuivendus uuendustööde kava (AAB Ekskavaator OÜ, töö nr 22-17).
2. Keskkonnaaamet selgitas **02.03.2023** vastuskirjas, et kooskõlastab kaitstava loodusobjekti valitsejana looduskaitseseaduses ja ehitusseadustikus sätestatust tulenevalt pädeva asutuse poolt esitatud ehitusteatise, projekteerimistingimuste või ehitusloa eelnõu ning metsakuivenduse uuendustööde kava kohta annab Keskkonnaamet omapoolse seisukoha.
3. Keskkonnaaamet seisukohta ei esitanud. Keskkonnaamet vaatas uuendustöödekava läbi ning palus kava täiendada ning käsitleda kavandatavate tööde võimalikku mõju Päästjärve ja õõtsiksoo veerežiimile ning elupaikadele ja esitada täiendatud kava uuesti läbivaatamiseks. Keskkonnaaametil puudus veendumus, et kraavil 107 planeeritavad tööd ei mõjuta Päästjärve ja seda ümbritseva õõtsiku veerežiimi.
4. Edastasime **03.03.2023** Keskkonnaametile täiendavad selgitused ning täiendavalt analüüsitud kava asjaolude osas, mida Keskkonnaamet vastavalt 02.03.2023 vastuskirjas soovis. Analüüsi tulemuses järeldus, et kraavil 107 planeeritavad tööd Päästjärve ja seda ümbritseva õõtsiku veerežiimi ei mõjuta ning võimalikud ohud Otepää looduspargi kaitsealaustele väärtustele on välistatud.
5. Keskkonnaamet vastas täiendavale kirjale **30.03.2023** ning nõustus vastavalt 23.03.2023 teostatud välivaatluste põhjal, et kaitseala valitseja on samuti seisukohal, et kraavil 107 planeeritavad tööd ei mõjuta Päästjärve ja seda ümbritseva õõtsiku veerežiimi.
6. Keskkonnaamet omapoolset seisukohta ei esitanud. 30.03.2023 vastuskirjas märgib Keskkonnaamet, et 23.03.2023 teostatud välitöödel tuvastas, et Murumetsa katastriüksusega piirnevatel Kõrgemäe, Salusoo ja Salunuki katastriüksustel[[2]](#footnote-2) kraaviga 107 piirnevatel aladel võib olla tegemist loodusdirektiivi I lisa kriteeriumile vastava elupaigatüübile 9080\* (soostuvad ja soolehtmetsad) vastava metsaelupaigaga ning kuna elupaikade seisundit on lumikattega perioodil raske hinnata, annab teada, et hindamine toimub suvel. Keskkonnaaamet arvab, et kraavil 107 kavandatav sette eemaldamine võib negatiivselt mõjutada kraaviga piirnevaid elupaiku, ehk et uuenduskavas on nüüd tarvis hinnata kraavil 107 uuenduskavaga kavandatud tööde mõju naaberkatastriüksustel asuvatele elupaikadele.

Veel juhib Keskkonnaaamet tähelepanu, et varasemalt on jäänud tähelepanuta Saluniku katastriüksusel kraaviga 107 piirneval alal inventeeritud elupaik 9050 (rohunditerikkad kuusikud) ning uuenduskavas ei ole kavandatava tegevuse mõju registreeritud elupaigale analüüsitud.

1. 31.03.2023 küsisime e-maili teel üle uuenduskavas hindamata jäänud elupaiga-ID koodi, küsimisele vastati samal päeval ning elupaiga ID on 584345481.

**Edastame täiendavad selgitused Keskkonnaaametipoolt kraav 107 osas tõstatatud küsimustes.**

Juhime tähelepanu, et seisuga 27.02.2023 on elupaik ID 584345481 (9050 Rohunditerikkad kuusikud) arhiveeritud. Kuna Keskkonnaamaeti 30.03.2023 viidatud võimalik elupaigatüüp 9080\* on juba EELIS-esse 27.02.2023 sisse kantud ei vaja ala enam suvist ülevaatamist.

Varasemalt oleme põhjalikult selgitanud Keskkonnaaametile **maaparandussüsteemi hoiutööde vajalikkust ning lubatavust põhjendanud. Selgitame veelkordselt, kuna selles osas ei ole varasemates vastuskirjades Keskkonnaamet omapoolseid kommentaare esitanud.**

Tegevustega hõlmatud Murumetsa (katastritunnus 60802:003:1020) katastriüksus asub Otepää looduspargi (kood KLO1100447) Otepää piiranguvööndis, kus tegevusi reguleerib Vabariigi Valitsuse 01.12.2016 määrus nr 135 „*Otepää looduspargi kaitse eeskiri*“, mille järgi piiranguvööndis asuvate olemasolevate maaparandussüsteemide hoiutööde läbiviimist ei käsitleta. „*Otepää looduspargi kaitse-eeskirja*” seletuskirjas on välja toodud, et Otepää looduspargi piiranguvööndites on kaitseala valitseja nõusolekul lubatud uue maaparandussüsteemi ja veekogu rajamine, veekogu veetaseme ja kaldajoone muutmine ning olemasolevate maaparandussüsteemide hooldamine.

**Tegemist ei ole ühe kinnistul kavandatavate maaparandushoiutöödega, mistõttu juhime tähelepanu, et kogu lõigul on tegevused tegemata.**

Keskkonnaamet kooskõlastab tulenevalt looduskaitseseaduse §-st 14 ehitusteatisi, projekteerimistingimusi ja ehituslubasid ning detailplaneeringuid kui tegevus toimub kaitsealal, hoiualal, püsielupaigas või kaitstava looduse üksikobjekti kaitsevööndis, tegemist ei ole kookõlastamist nõudva tegevusega.

Metsaregistri andmetel jääb kraaviga 107 piirnavale alale Rajaste, Salunuki ja Salusoo katastriüksustele[[3]](#footnote-3) järgmised elupaigad.

9010\* (ID -1982127974), 9080\*, (ID-1979623882), 9010\* (ID -1979232214), 9010\* (-1978916328), 9010\* (ID -1982571958), 9080\* (-1975387670), 91D0\* (ID -1977199118).

Otepää looduspargi, Otepää hoiuala ja Otepää loodusala kaitsekorralduskava 2017-2026 annab soovitused kaitseala valitsejale kaitse-eesmärkide saavutamise parimatest viisidest.

Kaitseala valitseja on kaitse-eeskirja ning kaitsekorralduskava koostamisel ette näinud olukorrad millel on vajadus tegevuste kooskõlastamiseks või millised tegevuste teostamine avaldab metsaelupaikadele negatiivset mõju.

Lisa 2. Tabel 17. Väärtuste koondtabelis lk 209 p 2.2.4.1 vanade loodusmetsade (9010\*) ohutegurina on väljatoodud metsade majandamine ning uute külastusobjektide ja radade planeerimine elupaikadesse, 2.2.4.5 (9080) soostuvate ja soometsade ning 2.2.4.6 siirdesoo ja rabametsade (91D0\*) ohutegurina on välja toodud metsade majandamine. Olemasolevate maaparandussüsteemi hoiutööde korraldamist ohutegurina vms negatiivset mõju avaldava tegevusena väljatoodud või kuidagi ärakirjeldatud ei ole. Metsade majandamist ning puittaimestiku likvideerimist registrisse kantud elupaikadega hõlmatud alal ei kaasne.

Puhastatav kraav 107 on tuvastatav Maa-Ameti 2001 põhikaardilt ning näiteks ka 1939 aasta NSVL topokaardilt, millest saab järeldada et tegemist on juba väga vana, s.t ajalooliseselt seal asukohas paiknenud, inimese poolt rajatud kraaviga, maala kuivendamise eesmärgil. Loodus on kraavi paiknemisega selles asukohas harjunud ning rajamisega kaasnenud häiringud omaks võtnud ning kohanenud. Rajaste, Salunuki ja Salusoo katastriüksustele järgmised elupaigad paiknevad madalsoomuldadel, samuti asub madalsoomuldadel ka valdavas osas ka piirnev Murumetsa katastriüksus. Kraavi olemasolu ning funktsioneerimine ei ole olnud takistavaks asjaoluks eelpoolnimetatud metsaelaupaikade kujunemisele.

Kraav 107 ei kattu metsaelupaikadega vaid piirneb nendega. Liigvesi soovitakse suunata kõrgematelt aladelt madalamatele, soov on leida lahendus liigvee suunamiseks ja vältimaks võimalikke ebasoodsaid mõjusid Murumetsa katastriüksustel asuvatel majandatavale metsaeraldistele, kus metsaelupaika inventeeritud ei ole.

Võttes arvesse, et tegemist on olemasoleva eesvoolude hoiutöödega, tegevustega mis on nii looduskaitseseaduse, kaitseeskirja kui ka kaitsekorralduskavaga lubatud tegevustega, siis töödekavas kirjeldatud mahus ning ulatusel tööde teostamine kraavil 107 ei kujuta ohtu Otepää looduspargile, selle kaitse-eesmärkidele ega metsaelupaikadedele.

Kavandatud tegevuste aluseks on Maaparandusseadus, Maaparandushoiutöödele esitatavad nõuded (VV 25.07.2003 määrus nr 75), Otepää looduspargi kaitse-eeskiri (VV 01.12.2016 määrus nr 135), Metsaseadus, Looduskaitseseadus, Kuivendussüsteemide eesvoolude veekeskkonda säästva hoiu põhimõtted (koostanud Maaeluministeerium, Maakasutuse ja maaparanduse büroo 2018) ning maaparandushoiu hea tava ning Otepää looduspargi kaitse eeskirja seletuskiri ning Otepää looduspargi, Otepää hoiuala ja Otepää loodusala kaitsekorralduskava 2017-2026.

Juhime tähelepanu, et maaparandushoiutööde tegemine on maaparandusseadusest tulenev maaomaniku kohustus. Looduskaitseseadus ei keela piiranguvööndis olemasolevate maaparandussüsteemide hooldust, samuti ei ole tegevust keelustatud või tegevuse loastamise kohustust kaitse-eeskirjaga. Tegemist on maaparandussüsteemis arvele võetud eesvooluga, mille korrashoid aitab kaasa ala sihtotstarbelisele kasutamisele.

**Teadaolevalt ei ole antud tegevus vastuolus ühegi seaduse ega strateegilise dokumendiga.**

Praeguses olukorras, kus kavandatavaid töid ei ole õigusaktidega kuidagi piiratud ega Keskkonnaaametil antud volitust nende teostamist takistada, jääb arusaamatuks Keskkonnaameti nii pikk viivitus seisukoha kujundamisel. Seda enam, et kõik seisukoha võtmiseks vajalikud andmed tunduvad tegelikkuses olemas olevat.

Kuigi Keskkonnaameti seisukoht ei ole tööde tegemise vajalikuks eelduseks on see oluline ühe kinnistuomaniku (RMK) jaoks. Ilma selle kinnistuomaniku nõusolekuta ei ole võimalik hoiutöid eesmärgipäraselt ega kogu kavandatud ala ulatuses teostada.

Seetõttu on Keskkonnaameti seisukoha kujundamisega viivitamine takistanud vajalike tööde tegemist mis nüüd võivad nihkuda lausa järgmisesse aastasse, kuna õige peagi saabub lindude pesistusperiood. Seisukoha andmisega viivitamine päriselus tähendab maaomanike jaoks maaparandussüsteemide korrashoiu kohustuse mittetäitmist.

**Vältimaks kaitseväärtuste kahjustamist, arvestame tööde teostamisel järgmiste tingimustega;**

Tööde teostamisel tuleb masinatega töötamisel välistada võimalus masinate rikkeks või riketeks masinate hooldusel ja välistada tankimisel naftasaaduste pinnasesse sattumise võimalus.

Sette eemaldamisel kasutatakse tehnoloogiat, mis minimeerib sette kandumise allavoolu. Sete tuleb looduse paremaks kohanemiseks eemaldada ühe korraga ja nii kiiresti, kui võimalik. Sete tuleb paigaldada kraavi kaldale selliselt, et oleks välditud/kindlustatud selle tagasivalgumine.

**Tööde tegemise aeg.** Sette eemaldamisel tuleb vältida suurvee perioodi. Puittaimestikku tohib likvideerida (jms.putaimestiku likvideerimisega seonduv) väljaspool lindude pesitsusperioodi.

**Asjakohaste meetmete rakendamisel eeldatavalt ei mõjuta tegevus väljakujunenud veerežiimi, samuti säilib looduslik väljakujunenud maastik.**

Võttes arvesse, et tegemist on olemasoleva kraavi hoiutöödega, mille mõjuulatus on juba väljakujunenud siis kirjeldatud mahus ning ulatusel tööde teostamine ei tohiks kujutada ohtu Otepää looduspargile ega selle kaitse-eesmärkidele, millest saab järeldada, et tegevuste nõuetekohasel läbiviimisel on negatiivne mõju lähialale jäävate kaitseväärtustele minimeeritud. Eeldatavalt ei avaldada kavandatav tegevus ebasoodsat mõju Natura 2000 ala võrgustikku kuuluvale rahvusvahelise tähtsusega alale, nende kaitse-eesmärkidele ega avalda negatiivset mõju ala terviklikkusele. Kui töid viiakse läbi nõuetekohaselt, ei ole ebasoodsat mõju ette näha lähialal asuvatele veekogudele, lähiala veekvaliteedile ning niiskusreziimile.

1. katastritunnused 60802:003:1970, 60802:003:0200, 60801:001:0087, 60801:001:0162, 60802:003:1020 [↑](#footnote-ref-1)
2. katastritunnused 60802:003:1201, 60802:003:1338 ja 60802:003:1336 [↑](#footnote-ref-2)
3. Katastritunnused 60802:003:1260, 60802:003:1336, 60802:003:1338 [↑](#footnote-ref-3)